Kaapstad-waterkrisis: Optrede teen watervermorsing geëis‘n Skermskoot uit die video. Die video volg onderaan die berig. Die VF Plus het in ŉ skrywe Helen Zille, die premier van die Wes-Kaap, versoek om maatreëls in te stel en streng op te tree om die vermorsing van water te beëindig. Dr. Corné Mulder, leier van die VF Plus in die Wes-Kaap, het in ŉ verklaring gesê dit volg nadat ŉ videogreep op sosiale media geplaas is waarin gesien kan word hoe mense lang rye hoofsaaklik minibus-taxi’s in die straat was terwyl water in die straat afloop. Mulder het gesê dit is “totaal onaanvaarbaar” dat mense toegelaat word om oënskynlik ongemeterde, gratis water op groot skaal vermors terwyl diegene wat vir water betaal, onder streng beperkings staan en boonop beboet word indien hulle die beperkings oorskry. “Die VF Plus versoek mev. Zille om streng maatreëls in te stel en toe te pas wat informele ondernemings sal verbied om water te vermors,” het hy gesê. “Die mense op die video het duidelik kennis geneem van die stad se besluit dat informele woongebiede nie deur Dag Zero geraak sal word nie. Dit is onaanvaarbaar en daar moet opgetree word. Die VF Plus sal hieroor ŉ wakende oog hou.” Today I personally went to Film WATER WASTERS !!! Ep.1What’s your thoughts Cape Town …I will be going to more areas, RICH & POOR in the next few weeks!City of Cape TownHEART FMGOOD HOPE FMCape TimesKfm 94.5Democratic AllianceCape Argus Posted by Gershwin Williams on Tuesday, January 23, 2018